Bron-Yr-Aur

Bron-Yr-Aur eller Bron-yr-Aur (dvs. «gullhaug» på walisisk, et keltisk språk) er navnet på en steinhytte fra 1700-tallet som ligger i Gwynedd, Wales, Storbritannia nær markedsbyen Machynlleth i Snowdonia (eller Eryri) nasjonalpark (Snowdonia National Park på engelsk), North Wales. Hytta har utsikt over Dyfi-dalen. Den er mest husket og assosiert med rollen den hadde som et kreativt tilfluktssted for Robert Plant og Jimmy Page, to britiske musikere fra hardrock-, bluesrock- og folkrockbandet og supergruppe Led Zeppelin, tilbake i 1970. Hytta og dens naturlige omgivelser ble brukt som inspirasjon for en serie sanger komponert for både Led Zeppelin III (1970) og, i mindre grad, Physical Graffiti (utgitt i 1975), mest bemerkelsesverdig den navngitte sangen fra dette studioalbumet. Den ble tidligere brukt som feriehytte av Robert Plants familie på 1950-tallet. I 1970 hadde den verken innlagt vann eller strøm. I dag er det en privatbolig. Nylig uttrykte den nåværende eieren av hytta planer om å gjøre den om til en mikronasjon. I en begrenset periode tidligere var hytta også åpen for campingbiler. Innflytelse på musikken til Led Zeppelin Steinhuset Bron-Yr-Aur og omgivelsene var inspirasjonskilde for en serie sanger som ble utgitt på fire studioalbum av Led Zeppelin. Disse albumene er Led Zeppelin III (1970), Led Zeppelin IV (1971), Houses of the Holy (1973) og Physical Graffiti (1975). Galleri Referanser Eksterne lenker (en) Bron yr Aur - Led Zeppelin's Secret Retreat på YouTube (en) Digging Deep, The Robert Plant Podcast - Series 5 Episode 1 - Bron-Yr-Aur Stomp, podkastepisode på YouTube (en) Led Zeppelin - “Bron-Yr-Aur” på YouTube (lysbildefremvisning med hytta Bron-yr-Aur, omgivelsene og Robert Plant samt Jimmy Page i nærheten) (en) Bron-Yr-Aur: How Isolation and Loneliness Helped Led Zeppelin (and Many Other Bands) Compose Great Music på Ultimate Guitar